ОБЩИНСКА ИЗБИРАТЕЛНА КОМИСИЯ – ВЕЛИНГРАД

**ПРОТОКОЛ № 39–МИ**

**09.11.2023 г.**

Днес, 09.11.2023 г. от 17:30 ч., се проведе заседание на ОБЩИНСКАТА ИЗБИРАТЕЛНА КОМИСИЯ /ОИК/ град Велинград, на което присъстваха: Председател: Гергана Владимирова, Зам.-председател: Ангелина Панайотова, Зам.-председател Ирина Масларова-Гечева, секретар: Искра Люгова и членове Лъчезара Попова и Мария Сестримска.

Заседанието се председателства от Гергана Владимирова - Председател на комисията, която установи, че е налице кворум и комисията може да взима легитимни решения и докладва следния дневен ред:

1. Разглеждане Протокол от заседание на Административен съд, Пазарджик, по дело №1104/2023 г.

ОИК Велинград проведе поименно гласуване на така предложения дневен ред, както следва:

|  |  |  |  |
| --- | --- | --- | --- |
| длъжност | име | ЗА | ПРОТИВ |
| ПРЕДСЕДАТЕЛ:  | Гергана Владимирова | + |   |
| ЗАМ.-ПРЕДСЕДАТЕЛ: | Ирина Масларова-Гечева | + |  |
|  ЗАМ.-ПРЕДСЕДАТЕЛ: | Ангелина Панайотова | + |   |
|  СЕКРЕТАР | Искра Люгова | + |   |
|   | Лъчезара Попова | + |   |
|   | Мария Сестримска | + |   |

Гласували – 6

ЗА – 6

ПРОТИВ – 0

Дневният ред се прие с единодушие от комисията.

По точка 1. В ОИК-ВЕЛИНГРАД е получен П Р О Т О К О Л от 08.11.2023 г, град ПАЗАРДЖИК, АДМИНИСТРАТИВЕН СЪД – ПАЗАРДЖИК, ІХ състав, Административно дело № 1104 по описа за 2023 година. По делото се прилага административна преписка, с която се открива производство по реда на чл. 193 от ГПК по оспорване истинността на протокол на СИК № 130800043 и се указва на ОИК-Велинград да представи в следващото съдебно заседание изборните книжа от СИК № 130800043. Освен това се допуска до разпит свидетеля Красимир Малинов Везьов при режим на призоваване, чрез ОИК-Велинград.

Председателят на ОИК-ВЕЛИНГРАД докладва, че е уведомила по телефона Секретаря на Община Велинград за Протокола на Административен съд-Пазарджик. Предвид горното ОИК-Велинград покани на своето заседание Тодор Янков-секретар на Община Велинград и Катя Георгиева-началник отдел при Община Велинград. Обсъди се възможността ОИК-Велинград да получи изборните книжа и бюлетините на СИК № 130800043, за да изпълни разпореждането на Административен съд-Пазарджик. Представителите на Община Велинград уточниха, че изборните книжа от СИК са предадени на Общинска администрация-Велинград, на основание чл. 445, ал. 7 от Изборния кодекс и следва същата комисията да разпечата помещението за съхранение на изборни книжа като същата ги представи в Административен съд-Пазарджик, съпроводени от служители на МВР.

Всички присъстващи членове на ОИК-Велинград изразиха желание да присъстват на заседание насрочено от Областния управител на Пазарджик на 13.11.2023 г. от 13:00 часа.

Поради изчерпване на дневния ред заседанието беше закрито в 18:45 часа.

ПРЕДСЕДАТЕЛ: **ГЕРГАНА ВЛАДИМИРОВА** …………………………………

СЕКРЕТАР: **ИСКРА ЛЮГОВА** .....................................................................

ПРОТОКОЛЧИК: **АНГЕЛИНА ПАНАЙОТОВА**..........................................................